Várdomb  község Képviselő-testülete

Szám:9-11/2011.

J e g y z ő k ö n y v

Készült: Várdomb község Képviselő-testülete 2011. április 27-én, a Községházán megtartott    Képviselő-testületi üléséről.

Az ülés kezdete: 17 óra 

Jelen vannak: Simon Csaba polgármester



Boros Tiborné, Csillag József, Kovács Ferenc, Kovács László,

Vadász Tibor, Vári József, képviselő-testületi tagok.



 Tanácskozási joggal megjelent: Takaró Jánosné körjegyző

  Nagyné Pohlon Mónika körjegyzőségi dolgozók



  Simon Józsefné független könyvvizsgáló

Simon Csaba polgármester üdvözli a megjelenteket, megállapítja, hogy a 7 fő képviselő-testületi tagból 7 fő jelen van, az ülés határozatképes, így az ülést megnyitja. Ismertette az  ülés  napirendi pontjait, és javaslatot tett azok tárgyalására a meghívóban  szereplők és az alábbiak szerint.

N a p i r e n d : 

1./  Várdomb községi Önkormányzat és intézményei költségvetésének előirányzat módosítása.

       Pénzmaradvány felhasználásáról rendelkezés. 

       Előadó: Simon Csaba polgármester

2./   Független könyvvizsgáló jelentés a Várdomb Község Önkormányzatának 2010.évi

egyszerűsített éves  költségvetési beszámolójának könyvvizsgálatáról.

Előadó:Simon Józsefné független könyvvizsgáló
3./   Váromb községi Önkormányzat 2010. évi költségvetés végrehajtásáról beszámoló.

       Előadó:Simon Csaba polgármester

4./  Bejelentések, kérdések, interpellációk

A polgármester szóbeli előterjesztéssel tájékoztatta a képviselőket, napirend előtt  a két ülés között eltelt rövid időszakban  tett intézkedésekről, fontosabb eseményekről.
A közmeghallgatáson kitárgyalásra kerültek a közelmúltban történt intézkedések, jövőbeli tervek is, ezért külön ilyen napirend ezen az ülésen nem került megtárgyalásra.

A képviselők a tájékoztatást  tudomásul vették, és a bejelentett napirendi pontok tárgyalásával egyet értettek.

A könyvvizsgáló kérésére a napirendi pontok megcserélésre kerültek, elsőként a független könyvvizsgáló jelentését hallgatta meg a képviselő testület. 

1./   Független könyvvizsgáló jelentés a Várdomb Község Önkormányzatának 2010.évi
egyszerűsített éves  költségvetési beszámolójának könyvvizsgálatáról.

Előadó:Simon Józsefné független könyvvizsgáló
A  képviselő-testületet a könyvvizsgáló írásbeli jelentését kézhez kapta, azt megismerte. A jelentést a testületi előterjesztés előtt a Pénzügyi és Gazdasági Bizottság  megtárgyalta.

Simon Józsefné  független könyvvizsgáló szóbeli kiegészítést tett  mely szerint három fontos megjegyzést tett a felülvizsgálat összegezéséhez:

1. Az Önkormányzat vagyona 2010-es évben megegyezik az ingatlan-vagyonkataszter szerinti értékkel, ami eddig nem volt tapasztalható, ezt pozitívumként kell értékelni.

2. Az előirányzat módosítás negyedévente megtörtént, így a képviselő-testület nyomon tudta követni a költségvetési változásokat, átláthatóbb volt a gazdálkodás számukra is.  

3. Hitelei viszont növekedtek,  az előző évihez képest, de 2011.-ben a Vízi-közmű beruházás miatt nagyobb összegű hitel visszafizetés várható, ami az elszámolásnál derül ki. Amit a lakosság nem teljesített, ott az Önkormányzatnak kell helyt állni.

Kihangsúlyozta, hogy az önkormányzati gazdálkodást továbbra is a szigorú takarékos gazdálkodás jellemzi .
Javasolta a könyvvizsgáló az előirányzat módosítások és a 2010. évi költségvetési gazdálkodásról szóló  önkormányzati és intézményei beszámolójának  elfogadását. 
Felhívta még az képviselő testület figyelmét arra, hogy a jövőben az Ötv. 92.§/A.(2).bek. értelmében a jövőbeni hitel felvételekhez könyvvizsgálói szakvélemény szükséges. 

A hitel elbíráláshoz a pénzintézet kéri a könyvvizsgáló szakvéleményét, mely a független könyvvizsgálói javaslat alapján készül el. 
A Képviselők egyetértéssel fogadták, kérdés és hozzászólás nem hangzott el, a Pénzügyi és gazdasági Bizottság Elnöke a jelentést elfogadásra javasolta.  

A Képviselők az elhangzottakra és a polgármester javaslatára a független könyvvizsgálói jelentés 7 igen szavazattal, ellen szavazat nélkül elfogadták, az alábbi határozatot hozták: 
27/2011./IV.27./számú határozat
                                                           Várdomb község Önkormányzata Képviselő-testülete,

a 2010. évi  Önkormányzat és Intézményei  költségvetési gazdálkodásról szóló  független  könyvvizsgálói jelentést elfogadta és tudomásul vette.  






Felelős: Simon Csaba polgármester

                                                           Határidő: azonnal     
2./  Várdomb községi Önkormányzat és intézményei költségvetésének előirányzat módosítása.

       Pénzmaradvány felhasználásáról rendelkezés. 

       Előadó: Simon Csaba polgármester

A polgármester előterjesztését a képviselők az előirányzat módosításáról kézhez kapták.

A Pénzügyi és Gazdasági Bizottság az előterjesztést megtárgyalta, és a Bizottság által történt módosítással a pénzmaradványt illetően elfogadásra javasolta. A feladattal terhelt pénzeszközt a számlák kifizetésére, a szabad pénzeszközt pedig elvonásra javasolja. További javaslata, hogy az iskola intézményétől elvont pénzmaradványt az önkormányzat költségvetésébe kerüljön beépítésre, és hiteltörlesztésre rendeli felhasználni.
A Képviselők kérdést és hozzászólást már nem tettek.

A Pénzügyi és gazdasági Bizottság, valamint a polgármester javaslatára a Képviselő testület 7 igen szavazattal, ellenszavazat nélkül az alábbiakban rendelkezik a pénzmaradványról, és az előirányzat módosításáról.

28/2011.(IV.27./ számú határozat

Várdomb Község Önkormányzata Képviselő-testülete  a 1./ a Körjegyzőség pénzmaradványát 1.803.e/Ft  az alábbiak szerint hagyja jóvá: a 162 e/ft, mely a 2010. évi pénzmaradvány a 2011. évi költségvetésbe épült be. A különbözet, mely 1.641 e/Ft,  2010. évi intézményi alulfinanszírozásból keletkezett,  szintén beépítésre került a 2011.évi költségvetésbe.
2./ Várdomb község  Önkormányzatának költségvetési pénzmaradványa  - 5.598 e/Ft  ebből a kisebbségi Önkormányzat  pénzmaradványa 141 e/Ft, az Önkormányzat pénzmaradványa  - 5.739 e/Ft.

3./ Az általános iskola költségvetési pénzmaradványa 7.969 e/Ft, ebből tárgyévi, 2010. évi pénzmaradvány 1.936 e/Ft és 2010. évi  kiutalatlan ( alulfinanszírozott) intézményi támogatás  6.033 e/Ft .

A 7.969 e/Ft költségvetési pénzmaradvány  kötelezettséggel terhelt része 1.586 e/Ft, (1.586 e/Ft működési célú, 6.383 e/Ft szabad pénzmaradvány, mely összeg elvonását határozza el a képviselő-testület. 

Az elvont pénzeszközt az önkormányzati hitel kiegyenlítésére rendeli felhasználni.

Határidő: azonnal 

Felelős: Simon Csaba polgármester
A polgármester szavazásra bocsátotta az előirányzat módosításának előterjesztését. A Képviselő-testület 7 igen szavazással, ellenszavazat nélkül az alábbi rendeletet alkotta:

4/2011.(IV.28.)számú rendelet



 Várdomb községi Önkormányzat Képviselő-testülete 
az Önkormányzat és intézményei  2010. évi költségvetési előirányzat módosításáról szóló rendelet-

tervezetet   rendeletté nyilvánítja.



A rendelet és mellékletei a jegyzőkönyv mellékletét képezi.

 Kihirdetéséről a körjegyző gondoskodik.

 Határidő: kihirdetés napja

 Felelős:Simon Csaba polgármester

Miután a Pénzügyi és Gazdasági Bizottság elnöke elfogadásra javasolta a 2010. évi költségvetés végrehajtásáról szóló előterjesztést, a polgármester javaslatára a Képviselő-testület kérdés és hozzászólás nélkül az alábbiak szerint rendelkezett:  
A polgármester javaslatára 7 igen szavazattal ellenszavazat nélkül az alábbi rendeletet  alkotta:

5/2011.(IV.28.)számú rendelet



Várdomb községi Önkormányzat Képviselő-testülete 
az Önkormányzat és intézményei  2010. évi költségvetésének végrehajtásáról szóló rendelet-

tervezetet   rendeletté nyilvánítja.



A rendelet és mellékletei a jegyzőkönyv mellékletét képezi.

 Kihirdetéséről a körjegyző gondoskodik.

 Határidő: 2011. április 29, de rendelkezéseit,    

                 2010. január l-től kell alkalmazni.

 Felelős:Simon Csaba polgármester

4./  Bejelentések, kérdések, interpellációk

A polgármester bevezetőként az önkormányzat és intézményei energiatakarékos fűtésének megoldására benyújtható pályázati lehetőség ismertetésére kérte fel Solti János Na-Sol  Kft
képviseletében Solti János, hogy ismertesse a képviselő-testülettel a pályázati lehetőségeket.

A kiadott anyaggal ellentétben, annyi változás történt, hogy nem építhető be í pályázatba az önerő, hanem azt minden pályázónak a saját költségvetéséből kell biztosítani. 

A másik fontos kérdés, hogy csak a közbeszerzés után lehet a pályázatot benyújtani, melyhez szükséges a közbeszerzési szabályzat, és egy éves közbeszerzési terv ha van ilyen.  Ha nincs az energetikus megcsinálja és a testületnek jóvá kell hagyni.

A pályázat  elkészítése és az éves közbeszerzési terv előre láthatólag 150.000.-Ft-ba kerülne, maga a közbeszerzési eljárás 500.000.-Ft-ba kerülne, vagy a beruházás 1 %.-a. A felmérés az intézményeknél elkészült, az előzetesen kiszámolt bekerülési költségek a  kiadott anyagban,-  mely a jegyzőkönyv mellékletét is képezi, -  láthatóak, és tanulmányozhatóak. 

Benyújtási határidő nincs, folyamatos, minél hamarabb, amíg pénz lehet a pályázatban.

Vadász Tibor képviselő  kért szót, és elmondta, hogy nem tartja gazdaságos megoldásnak az alsó iskola napelemmel való ellátását, mert nem dőlt el a sorsa az épületnek. Ha eladásra kerül, akkor a pályázathoz kötött 5 év ezt akadályozza.

Ha megnyerjük a pályázatot, és közbe eladjuk az épületet, akkor visszafizetése kötelezettség terheli az Önkormányzatot. 

Mi  a garancia ha meghibásodik a rendszer? 
Csillag József  véleménye, hogy ha pályázunk, akkor nem szabad az alsóiskola épületét sem kihagyni. 

Kovács Ferenc véleménye megegyezik Csillag József képviselővel, hogy együtt érdemes foglalkozni az egésszel. 3 projekt lenne, és nem szabad kihagyni az alsó iskola épületét sem, mert akkor a megtérülés nem 2 év lesz, hanem legfeljebb 2,5 év, ahogy a költségek mutatják. Előre láthatóan 30 év a hasznos termelése. 

Boros Tiborné megkérdezte a könyvvizsgálót, hogy ez rövid lejáratú hitelnek számít vagy hosszúlejáratú hitelnek.

Nem támogatja az alsó iskola épületének eladását. 

Kíváncsi lenne azokra a véleményekre, is amelyek az alsó iskola átalakításával foglalkoznak. 

mert úgy látszik hogy a többség előtt ismert a terv. 

Vadász képviselő megjegyezte, hogy ezek szerint eldőlhetett már az alsó iskola eladása?

Vári József képviselő a Pénzügyi és Gazdasági Bizottság elnöke véleménye a napkollektor pályázat benyújtása mellett szól és minden önkormányzati intézmény, azaz önkormányzat, iskola és alsóiskola  lépcsőzetesen valósítanánk meg a kivitelezést. Mindenképpen a pályázat benyújtását támogatja az összes intézményre együtt.  
Simon Csaba képviselő az elhangzottak után megpróbálta szavazásra bocsátani a tervvel, illetve a pályázat benyújtásával kapcsolatos munka folytatását, vagy elvetését.

3 képviselő az alsó iskola nélkül kívánta a pályázat benyújtását támogatni, 3 képviselő pedig az alsó iskolával együtt, 1 képviselő pedig tartózkodott, így nem jött létre a többségi szavazás.

Simon Csaba polgármester úgy gondolta, hogy nem rendelkezik a testület elég információval a megalapozott döntéshez. Elmondta, hogy a következő napokban ismét meghallgat egy előadást a az energiatakarékos napkollektoros beruházással kapcsolatban, és javasolta rendkívüli ülés összehívását a további információk birtokában ismét napirendre tűzni a pályázat benyújtásának lehetőségét.

A testület tagjai egyet értettek, a következő rendkívüli testületi ülést a polgármester 2011. május 3.napjára most összehívta a pályázat benyújtásának eldöntésére. 

A továbbiakban Csillag József képviselő azt hiányolta, hogy nincs koncepciója a képviselő-testületnek, hogy mit akarunk, csak ide is kapkodunk meg oda is, és előbbre meg nem lépünk. 

Ezzel egyet értett Vadász Tibor és Boros Tiborné képviselő is. 

Simon Csaba  polgármester elmondta, hogy azért nem egészen ért egyet a véleménnyel, mert most a legfontosabbak ugye: 1. Aqua projekt önrész 

                                               2. Művelődési ház megvalósítása nyitott kérdés? Pénz kérdés

                                    3. Ez a jelenlegi pályázat amiről beszélünk, nem pénz kérdés

Takaró Jánosné körjegyző bejelentette, hogy  Simon Józsefné független könyvvizsgáló szerződése lejár április végén. Az önkormányzat továbbra is köteles könyvvizsgálót alkalmazni.

Ezért javasolta és kérte a testületet  Simon Józsefné könyvvizsgáló további alkalmazására és a szerződés meghosszabbítására a következő egy évre. 

A polgármester a javaslattal egyet értett, és továbbra is javasolta a képviselő-testületnek a szerződés megkötését.

Simon Józsefné független könyvvizsgáló elfogadja a feladatot a következő évre, és a munkadíj költsége ugyanannyi marad mint 2010-ben volt. 

A Képviselő-testület a polgármester javaslatával egyet értett és 7 igen szavazással, ellenszavazat nélkül  az alábbi határozatot  hozta: 






29/2011.(IV.27./ számú határozat

Várdomb Község Önkormányzata Képviselő-testülete úgy  határozott, hogy a Simon KFT-vel jelenleg érvényben lévő megbízási szerződést meghosszabbítja a  2011. évi költségvetési beszámoló könyvvizsgálatának elvégzésére , jelentés elkészítésére valamint az esetleges hitelfelvételhez a szükséges könyvvizsgálói szakvélemény elkészítésére  2012. április 30. napjáig.  

Megbízza a polgármestert a szerződés meghosszabbításáról   szóló dokumentum aláírásával.

A határozatról az érintetteket értesíteni kell.

Határidő: azonnal 

Felelős:Simon Csaba  polgármester

Takaró Jánosné körjegyző Boros Tiborné képviselő részére a társulása normatíva igénylésével kapcsolatban 8 napon belül írásban fogja a választ megadni, de a testület többi tagjainak is rendelkezésére bocsájtja az írásos tájékoztatót.

 Vári József képviselő a költségvetés bevételi oldalának javítása céljából helyi adó kivetését javasolja. Magánszemélyek kommunális adóját gondolta, érdeklődött  néhány településen, úgy gondolta, hogy Várdombon is bevezethető lenne,  8.000.-Ft összegben  javasolná az előkészítésnél tervezni, az 3 millió  Ft bevétel növekedést jelentene a településnek.
Mi a helyzet az urnafallal kapcsolatban. 

Takaró Jánosné körjegyző a következő ülésre tájékoztatást készít az adóbevezetés lehetőségéről Várdomb vonatkozásában.
Simon Csaba polgármester ismertette a lépéseket az urnafallal kapcsolatban tett intézkedésekről. Fog küldeni mintát a vállalkozó, amelyből a testület kiválaszthatja az általa megrendelni kívánt formát, és költségvetési árajánlatot is fog küldeni hozzá.
Csillag József a temető rendjére hívta fel a figyelmet, valamint megjegyezte az árkon történő átkeléshez felhasznált eszköz kívánni valót hagy maga után.

Vadász Tibor képviselő  véleménye szerint nem történt intézkedés a hulladéklerakás személyének megállapítása iránt.

Nincs ki függesztve a felhívás hogy aki tudja jelentse be, stb. ha illegális szemétlerakást észlel.

Polgármester válaszában elmondta, hogy minden lakóházba eljutott a hírlevél, melyben felhívtuk a lakosság figyelmét a tiltott hulladéklerakás megszüntetésére. 

Kovács László képviselő az önkormányzat épületének beázását teszi szóvá. 

Csillag József képviselő további hozzászólásában a Kossuth utcán lebontott épület helyén új ház épül,  azonban tudomása van róla, hogy kutya farmot kívánnak a község belterületére telepíteni. Ehhez a szomszédok megkérdezése is fontos lehet. Meg kell nézni a rendeletünket, hogy le van e szabályozva az ebtartás. Ez régi probléma a településen. 
Körjegyző utána néz a lehetőségeknek, és elkészíti a rendelettervezetet, mert szám szerint nincs az állattartás a településen rendeletben szabályozva, ez valóban régi probléma, de az állattartási kedv csökkenésével ez eddig nem merült fel problémaként. 

Simon Csaba polgármester bejelentett, hogy országos szemétgyűjtési akció szerveződik, Várdomb is rész vesz, iskola és a település lakossága részvételét is várjuk. 
Bejelentésként hangzott még el, hogy a Kis utca Ady utca sarkánál áll a víz, és poshad, önkormányzati feladat, intézkedést igényel. 

Takaró Jánosné körjegyző bejelentette, hogy az Oktatási intézmény részéről a beíratkozás után bejelentés érkezett az óvodai csoportlétszám bővítését érintően. Az engedélyezett létszám a oktatási törvényben 25 fő/csoport. A képviselő-testület engedélyezhet 20 %-ot, valamint az engedélyezett 20 %- felett még az OKÉV-től lehet engedélyt kérni a 10 %-ra létszámbővítésre. Így az engedélyezett létszám 33 fő lehet.  

Erre ebben az oktatási évben is igény mutatkozik,  ezért kérte a képviselő-testületet a létszámbővítés engedélyezésére.

A képviselő-testület kérdést és hozzászólást nem tett.

A polgármester javaslatára a Képviselőtestület 7 igen szavazattal az alábbi határozatot hozta: 

30/2011./IV.27./számú határozat
                                                           Várdomb község Önkormányzata Képviselő-testülete,

a Várdomb-Alsónána Bölcsőde, Óvoda és Általános Iskola intézményben, az óvodában 1 (egy) vegyes csoport működését határozza el. Az oktatási törvényben biztosított 25 fős csoport + 20%-al történő emelését, + 5 főt a csoportban engedélyez. Megbízza a körjegyzőt, hogy az OKÉV engedélyét a + 10 % emelésre szerezze be, így a vegyes csoport létszámát az Képviselő-testület 33 főben határozza meg a 2011/2012. oktatási évre.   






Felelős: Simon Csaba polgármester

                                                           Határidő: 2011. július 30.

Takaró Jánosné körjegyező szóban jelentette be a képviselő-testületnek, hogy nyugdíjba szeretne menni.
Ahogy a munka engedélyezi, ( mivel a körjegyzőség jelenleg betegség és tanulmányi szabadság miatt csökkentett létszámmal működik) kiveszi a szabadságot, és utána a felmentési időt.

Erről folyamatosan tájékoztatja a  Képviselő-testületet. 

Csillag József képviselő megkérdezte ez körülbelül meddig tart?

Konkrétan az említett akadály miatt nem tudta a körjegyző meghatározni.

Mihelyt a szabadság  letelik. 

Közben majd a pályázat kiírását is elő kell készíteni. A Körjegyzőség anyagi hátrányt  6 hónapig nem szenved, ha valami oknál fogva nem tudja betölteni  a megüresedő állást. 

Több téma és bejelentés nem hangzott el, a polgármester az ülést 20 óra 30-kor bezárta.

          





Kmf.

       Simon Csaba 





           Takaró Jánosné

        polgármester






      körjegyző

